open-index/open-wikipedia-markdown huggingface dataset:
Paulo Ferreira

**Paulo Renato Rebocho Ferreira** (født 18. januar 1979) er en portugisisk tidligere fotballspiller som la opp etter 2012/2013-sesongen. Han ble mest brukt som høyreback, men opptrådte også som venstreback og i midtforsvaret hos sin siste klubb, Chelsea.

## Spillerkarriere
Han begynte karrieren i den portugisiske andredivisjonsklubben GD Estoril Praia. Deretter gitt han til Vitoria Setubal i begynnelsen av 2001/2002-sesongen. Disse årene spilte han 27 landskamper for Portugals U21-landslag. Sommeren 2002 gikk han til FC Porto, som ble trent av José Mourinho.

Den følgende sesongen vant han både ligaen og cupen i Portugal, og sesongen ble kronet med seier i UEFA-cupfinalen over Celtic i Sevilla. Den påfølgende sesongen forsvarte de den hjemlige ligatittelen, men det bleknet i forhold til det faktum at de svært overraskende gikk helt til topps i UEFA Champions League.

Han ble tatt ut i troppen til EM 2004, og startet i åpningskampen mot , men etter flere personlige feil ble han satt ut av laget i resten av turneringen. Han ble imidlertid satt inn som reserve i finalen (som Portugal tapte) etter at Miguel Monteiro ble skadet.

Etter to år i FC Porto gikk han til Chelsea for 13,2 millioner pund på begynnelsen 2004/2005-sesongen. På Stamford Bridge ble han gjenforent med sin tidligere manager José Mourinho og den tidligere lagkameraten Ricardo Carvalho. Han la opp etter sesongen 2012–2013, etter å ha blitt byttet inn i det 88. minutt i sesongens siste kamp mot Everton FC, som Chelsea vant 2–1 etter mål fra Juan Mata og Fernando Torres.

## Landslagskarriere
Paulo spilte to kamper for Portugal i VM i 2006. I semifinalen mot , som Portugal tapte 0-1, kom Paulo inn i andre omgang for den skadde Miguel. Paulo startet deretter i bronsefinalen mot , som tyskerne vant 3-1.

## Referanser


## Eksterne lenker
*
Marek Jankulovski

**Marek Jankulovski** (født 9. mai 1977 i Ostrava) er en tsjekkisk tidligere fotballspiller.

## Karriere
### Ostrava
Allerede som 10-åring spilte han på et av ungdomslagene til fødebyens største lag, Banik Ostrava. I 1993 spilte Jankulovski sitt første mesterskap, da han var med Tsjekkias U17-lag til VM, Den venstrebeinte unggutten fikk sin debut på Banik Ostravas førstelag i 94/95 sesongen, og sesongen etter ble fulgt opp med stadig mer spilletid.

Fra 96/97-sesongen var Jankulovski fast inventar på Banik Ostrava. Den arbeidsvillige og sterke Jankulovski ble i moderklubben helt frem til 2000. Hans  hadde kommet det samme året i en treningskamp mot . Jankulovski ble senere tatt ut i Tsjekkias EM-tropp sommeren 2000, der han fikk med seg to kamper. Italienske Napoli var klubben som snappet opp den venstrebeinte spilleren som kan bekle rollen som både venstreback og venstre midtbane.
### Italia
Det ble med to sesonger i Napoli for tsjekkeren, en i serie A og en i serie B. Udinese hentet han opp til serie A-spill igjen, og i Udinese skulle Jankulovski få vist både sine offensive og defensive kvaliteter. Tre sesonger med flotte scoringer, innlegg og godt spill, endte til slutt med at Milan sikret seg hans kvaliteter til 2005/2006 sesongen. Jankulovski hadde bidratt sterkt til at Udinese hadde sikret seg retten til Mesterligakvalifisering, da han var uheldig og pådro seg et brudd i leggen, som gjorde at han mistet sesongavslutningen, og gikk skadet inn i karrieren som Milanspiller. Dermed ble det en tung start på Milankarrieren og Jankulovski maktet ikke å spille seg til fast plass i løpet av sin første sesong. Likevel var det tegn til at Jankulovski var på vei tilbake til storformen mot slutten av sesongen da han blant annet scoret sitt første seriemål for klubben borte mot Messina.

Jankulovski ble sommeren 2006 tatt ut til å representere Tsjekkia i et mesterskap for tredje gang (andre gang var i EM 2004). Jankulovski spilte samtlige tre gruppekampene for Tsjekkia i VM i Tyskland, men Tsjekkia maktet ikke å ta seg videre fra gruppen, som ble vunnet av . Jankulovski passerte i mesterskapet sin 50. landskamp.

I 2006/07 sesongen har Marek vært Milans mest stabile spiller denne sesongen. Han var en av få gode i høstsesongen og fortsatte utover våren. Er utrettelig opp og nedd langs venstresiden og har også lagd noen fine mål denne sesongen.

## Tittler
* Vinner av UEFA Champions League og UEFA Supercup i 2007, med AC Milan.

## Referanser


## Eksterne lenker
*
Nana (manga)

***Nana*** er en japansk tegneserie, *[[manga]]*, som er tegnet av Ai Yazawa. Den har også blitt videreutviklet som tegnefilm, *[[anime]]*. De første tolv bindene av serien solgte over 22 millioner kopier i Japan. Nana er en realistisk serie som for det meste foregår i Tokyo.

Navnet kommer fra de to hovedpersonene som begge heter Nana, men betyr også sju på japansk, og som små humoristiske innslag går sju igjen i det meste. De to møtes på samme tog, de skal til samme by, og ender opp med å bo i samme leilighet. Det som skiller dem fra hverandre er personlighetene deres. Den ene er veldig jentete. Hun kan bli barnslig og hun har det med å drømme seg bort. Den andre er en sterk personlighet og er vokalist i ett punk-band kalt «Black Stones».

## Handling
Den 5. mars 2001 krysser Nana Osaki og Nana Komatsu (med kallenavnet Hachi) veier når de begge flytter til Tokyo, etter å ha fylt 20 år. Nana Osaki forsøker å satse på en profesjonell karriere sammen med bandet sitt, Black Stones. Nana Komatsu flytter inn sammen med kjæresten sin. Til tross for vidt forskjellige personligheter og ambisjoner, finner de to kvinnene snart en rekke fellestrekk med hverandre og flytter inn i samme leilighet. Men samtidig som de følger drømmene sine, begynner problemer med berømmelse og kjærlighet å sette vennskapet deres på prøve.

Nana Komatsu slår opp med kjæresten sin, etter at han var utro mot henne. Samtidig gjenforenes Nana Osaki med sin tidligere kjæreste Ren, gitaristen i Japans nåværende mest populære band, Trapnest. Hennes forhold til Ren fører til at Nana Komatsu utvikler et av-og-på-forhold med Trapnests bassist, Takumi, samtidig som hun forelsker seg i «Black Stones» gitarist: Nobu. Men når Nana Komatsu oppdager at hun er gravid, velger hun å gifte seg med Takumi - til tross for følelsene sine, noe som også forårsaker problemer mellom henne selv og Nana Osaki.

Når et magasin avslører Nana Osakis forhold, opplever Black Stones kraftig økende popularitet. Nana Osaki og Ren begynner imidlertid å få problemer i forholdet deres, på grunn av Nana Osakis misunnelse på Trapnest. I tillegg begynner Ren med narkotika, selv etter at de blir forlovet. Kort tid før Black Stones skal begynne sin første turné, blir bassisten deres, Shin, arrestert. Dette gjør at Nana Osaki begynner sin solo-karriere. Samtdig som hun begynner å skape seg et navn, dør Ren i en bil-ulykke.

## Eksterne lenker
* 
*
Leandro Grimi

**Leandro Damián Marcelo Grimi** (født 9. februar 1985) er en argentinsk fotballspiller som spiller for Club Atlético Huracán.

## Karriere
### Argentina
Den unge argentineren startet karrieren sin i ungdomsavdelingen til Club Atlético Huracán, før han ble hentet til Racing Club i 2006 der han fikk sitt gjennombrudd. Høsten 2006 ble han kåret til beste unge spiller i den argentinske ligaen. Men oppholdet i klubben ble ikke langvarig. Grimi fikk med seg 11 kamper for Racing Club før han ble snappet opp av Milan, der han skrev under på en kontrakt for 4 ½ år.

### AC Milan
Grimi ble, for mange overraskende, hentet til Milan i januar 2007. Den frem til da lite kjente venstrebacken ble hentet fra den argentinske klubben Racing Club de Avellaneda for 2 mill. € for å få bedre dekning på den posisjonen siden både Giuseppe Favalli og Serginho hadde slitt hele sesongen med skader.
Venstrebacken fikk sin første offisielle kamp for Milan da han kom inn som innbytter i Coppa Italia-kampen mot Arezzo bare noen dager etter at han var klar for klubben.

Det har vært knyttet en del usikkerhet til hvorvidt Grimi er en spiller av et så høyt kaliber som en venstreback i Milan bør være. Den norske talentspeideren Tor Kristian Karlsen mente at spilleren var kun en midlertidig løsning for Milan. I sin beskrivelse av Grimis kvaliteter la han vekt på hans gode teknikk, offensive spillestil, fysikk og gode holdninger, men også at han slet med plasseringsspillet, taktiske valg og tempoet i Argentina.

Grimi gikk til Siena, på utlån, før 2007&ndash;2008-sesongen. 

I januar 2008 gikk han til Sporting Lisboa på utlån. 16. juli 2008 annonserte Milan at Grimi var blitt solgt til Sporting Lisboa

## Referanser


## Eksterne lenker
*
Fokus (optikk)

**Fokus** fra latin via engelsk: *Focus* betegner brennpunktet for en lupe eller linsekombinasjon til et kamera eller teleskop. Ordet brukes også for avstanden mellom linsen og brennpunktet som også kalles brennvidden (fokalavstanden). Solen lager også alltid et fast brennpunkt mellom hemisfærene på planeter som omgir den. Rent teoretisk sett, så er atmosfæren vår en slags linse, som man kan se på som en slags likevektsreaksjon i tilfellet vårt. Dette brennpunktet er solens brennpunkt i likevekt med jordkloden. Det flytter seg omtrent som en dynamisk likevektsreaksjon dvs. så å si ingen steder.

Holder vi en lupe med bredsiden mot solen, vil lyset samle seg i dette punktet, blant annet med den virkning at brennbart materiale plassert der kan antennes. Ser vi gjennom lupen, vil feltet i fokus bli forstørret og fremstå som klarere, mens synsbildet utenfor brennvidden.

I overført betydning brukes det om midtpunkt eller midtfelt i mange sammenhenger, både sosiale og andre der det snakkes om samlingspunkter. *(«Han var det naturlige fokus for oppmerksomheten i forbindelse med ---»)*.

Det kan også brukes i sammenhenger der *søkelys* kan dekke noe av samme betydning.

En del tidsskrifter har gjennom tidene hatt *fokus* som navn eller del av tittel.
Fokus

**Fokus** eller **Focus** kan vise til:

* Fokus (optikk) – brennpunkt
* Fokus (geometri)  – brennpunkt til kjeglesnitt
* Fokus Bank – tidligere norsk bank, kjøpt av Danske Bank i 1999, med påfølgende navneendring i 2012
* Fokus Kino – den kommunale kinoen i Tromsø
* FOKUS – Forum for Kvinner og Utviklingsspørsmål
* Fokus bordtennisklubb – Bordtennisklubb sentralt i Oslo
* Konsentrasjon (psykologi)
* Focus (band) – et Nederlandsk prog-rock band (1969 - nå)
* Ford Focus – amerikansk bilmodell
* FOCUS – et programmeringsspråk utviklet av selskapet Information Builders
* FOCUS (nyhetsmagasin) – ukentlig nyhetsmagasin som utgis i München
9. serierunde i Tippeligaen 2007

**9. serierunde i Tippeligaen 2007** startet lørdag 9. juni klokken 19:00 med Strømsgodset mot Viking. Runden fortsatte med fem kamper søndag 10. juni, fire kamper klokken 18:00 og én kamp 20:00. Runden ble avsluttet mandag 11. juni klokken 19:00 med Start mot Sandefjord.

## Kampfakta

 

 
 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Ifølge Sofia

***Ifølge Sofia*** er en roman av Øystein Lønn fra 2001. Som ofte ellers i Lønns bøker er skildringene svært visuelle og ordvalget kresent. Handlingen foregår delvis i Norge, delvis i Spania og Afrika. De tre mannlige hovedpersonene, Leon, Bird og Simen, har alle et forhold til Sofia, som av en merkelig grunn befinner seg i Spania. Tilsynelatende tilfeldige hendelser veves inn i hverandre og gir et musikalsk og improviserende stykke romankunst. Boken er den første i en trilogi, der roman nummer to, *Simens stormer*, kom i 2003 og *Etter Sofia* kom i 2010. 

## Referanser
Željko Kalac

**Željko Kalac** (født 16. desember 1972 i Sydney) er en australsk tidligere fotballspiller (målvakt). Den 202 centimeter lange spilleren startet karrieren hjemme Australia i Sydney United. Etter å ha spilt både i U17-VM i 1989 og junior-VM i 1992, kom debuten på  mot  samme år.

## England
Etter flere sesonger i Sydney United valgte Edderkoppen, et tilnavn han har fått på grunn av sin størrelse og store rekkevidde, å reise til Europa i 1995. Første stopp var England og Leicester City. Men oppholdet i England ble lite vellykket og dermed kortvarig. Kalac valgte derfor å reise tilbake til sin moderklubb i Australia.

## Nederland og Italia
I 1998 prøvde den storvokste målvakten lykken i Europa igjen. Denne gangen havnet han i Roda JC i Nederland. Der viste Kalac seg fra sin sterkeste side, og var blant annet med på å sende lille Roda helt til åttendedelsfinalen i UEFA-cupen i 2002. Den sterke innsatsen i Nederland førte til interesse fra andre klubber, og sommeren 2002 ble han hentet til Perugia Calcio og Serie A-spill. Kalac ble Perugias førstemålvakt, men kunne ikke forhindre at laget rykket ned i hans andre sesong i klubben. Enda verre gikk det sesongen etter da klubben forsvant ned til serie C. Dermed var det klart for et nytt klubbskifte for den nå kontraktsløse Kalac.

Australieren trengte ny klubb, og Milan trengte ny reservemålvakt bak førstevalget, Dida. Dermed ble Kalac hentet av Milan på en treårskontrakt sommeren 2005. I sin første sesong i klubben fikk han med seg totalt 7 kamper for Milan. Debuten kom i Coppa Italia da Milan beseiret Brescia Calcio 3–1. I sin seriedebut for laget holdt han nullen da Milan tok en 2–0-seier borte mot US Città di Palermo.

## Landslaget
Željko Kalac ble tatt ut i Australias tropp til verdensmesterskapet i Tyskland sommeren 2006, som reserve bak Mark Schwarzer. Kalac fikk sjansen i den siste gruppespillkampen, men slapp inn et skudd i kampen mot . Baklengsmålet fikk ikke konsekvenser for Australias avansement. Denne kampen ble Kalac sin nest siste landskamp, da han valgte å avslutte landslagskarrieren mot  7. oktober. Gjennom sine 14 år på landslaget fikk han med seg 54 landskamper.

## Referanser


## Eksterne lenker
*
Giuseppe Favalli

**Giuseppe Favalli** (født 1972) er en italiensk tidligere fotballspiller som sist spilte for AC Milan. Han startet sin karriere i Cremonese.

## Karriere
Brescia-fødte Favalli fikk sin debut i serie B, sesongen 1988/1989, en sesong som endte med opprykk for laget. Dermed ble det Serie A-spill for Favalli. Men oppholdet på øverste nivå ble kortvarig for Cremonese og de måtte ta veien ned til serie B, etter kun én sesong. Cremonese fortsatte sitt heisprosjekt, og de to følgende sesongene endte med nok et opprykk, og et påfølgende nedrykk. Den nå 20 år gamle Favalli hadde vært fast inventar på laget i tre sesonger, og var moden for nye oppgaver. SS Lazio ble klubben som snappet om backtalentet som kan bekle begge sidene i forsvarslinjen.

## Lazio
Favallis karriere i hovedstadsklubben skulle vise seg å bli både langvarig og innholdsrik. I tillegg til at han fikk med seg seks landskamper for , rasket Lazio med seg en rekke pokaler i løpet av Favallis tid i klubben. Det første trofeet Favalli vant medLazio var Coppa Italia-trofeet i 1998, klubbens andre cup-gull noensinne, 40 år etter det første. Den påfølgende sesongen endte først med seier i den italienske supercupen og deretter med seier i cupvinnercupen, etter 2-1-seier mot RCD Mallorca.

Sesongen 1999/2000 endte også med to titler for Favalli. Han fikk med seg sitt første seriemesterskap, i tillegg til at han vant cupen nok en gang. Favalli fikk også med seg et tredje cup-gull med Lazio i 2004, da som kaptein. Etter tolv suksessfylte år og over 400 kamper i Lazio, bestemte den angrepsvillige backen seg for å prøve noe nytt. Han bestemte seg for å ta turen til Milano og Internazionale.

## Inter
Oppholdet i Inter varte i to sesonger, og begge sesongene endte med nye triumfer i den italienske cupen for Favalli. I tillegg fikk Favalli med seg et nytt seriemesterskap, da Inter sommeren 2006 ble tildelt seriegullet for 2005/2006 etter at både Juventus og AC Milan hadde blitt dømt i Calciopoli-saken. Favalli hadde sommeren 2006 fullført sin kontrakt med Inter, og stod fritt til å finne seg en ny klubb.

## Milan
AC Milan ønsket at Favalli bli i Milano, og den rutinerte Favalli sa ja til Milans forslag, og skrev under på en toårskontrakt. Med venstrebacker som Marek Jankulovski og Serginho på plass fra før, betydde det at Milan med Favalli på plass hadde god bredde på venstrebackplassen.

## Referanser


## Eksterne lenker
*
Fabio Liverani

**Fabio Liverani** (født  29. april 1976) er en italiensk fotballtrener og tidligere fotballspiller.

Liverani har tidligere spilt for Viterbese, Perugia, SS Lazio og ACF Fiorentina, og er kjent som en playmaker i en litt defensiv rolle. Han debuterte i Serie A for Perugia mot US Lecce i 2000.  

Liverani har somalisk mor, og ble den første spilleren med afrikansk bakgrunn som representerte  på fotballandslaget. Hans første landskamp var mot  25. april 2001. Han har siden fått to landskamper til.

## Referanser


## Eksterne lenker
*
Modena FC

**Modena Football Club 1912** er en italiensk fotballklubb som hører hjemme i Modena.  

De var sist oppe i Serie A i 2004. 

Laget spiller i gule drakter og blå shortser. 

Modena FC spiller på Stadio Alberto Braglia som har plass til 21&nbsp;000 tilskuere.  

Renato Brighenti er Modena FCs mestscorende spiller gjennom tidene med 81 mål.

## Kjente spillere
*  Luca Toni
*  Cristiano Doni
*  Ignazio Abate
*  Asamoah Gyan
*  Diomansy Kamara
*  Nicola Legrottaglie
*  Giuseppe Sculli
*  Stephen Ayodele Makinwa

## Referanser


## Eksterne lenker
*
Montérégie

**Montérégie** er en av 16 administrative regioner i provinsen Québec i Canada. Provinsen befinner seg på sørsida av elva Fleuve Saint-Laurent, tvers overfor byen Montréal. Navnet kommer av *Collines montérégiennes*, Montérégie-åsene, som ligger innenfor regiongrensa. I tillegg til Saint-Laurent finnes det flere elver, slik som Richelieu-elva, Yamaska-elva og L'Acadie-elva. Innenfor regiongrensa finnes det 176 kommuner, ordnet i 14 såkalte MRC'er, eller storkommuner. Regionen hadde  innbyggere ved folketellingen i 2016.

En stor del av befolkningen bor like inntil Montréal, hvor de bor i forsteder og pendler inn til storbyen. Byen Longeuil kan til og med nås med t-bane fra Montréal. Det øvrige området er preget av jordbruk. Reiselivet spiller en stor rolle, særlig basert på korttidsopphold fra storbyen. 

## Befolkning
Befolkningen er i det store og hele *québecois*, franskkanadisk. De engelsktalende utgjør 8%, mens det også finnes små samfunn av mohawk-folk. De holder til i egne *municipalités autochtones*, urfolkskommuner (man unngår ordet *réserve*, reservat). Kommunen **Kahnawake** ligger i forstadsbeltet til Montréal, mens **Akwesasne** ligger inntil den amerikanske grensen, hvor den grenser til mohawk-territorier i USA. Sameksistensen mellom det fransk- og engelsktalende flertallet og de små urfolkssamfunnene går ikke helt smertefritt, særlig er irritasjonen gjensidig mellom befolkningen i den lille mohawk-enklaven Kahnawake og forstadbeboerne rundt.

## Demografi
*Befolkning : 1371731 (2005)
*Areal : 11111 km²
*Befolkningstetthet : 121,7 hab./km²
*Fødselshyppighet : 9,7&nbsp;% (2004)
*Dødelighet i befolkningen : 6,6&nbsp;% (2003)
*Andel fransktalende: 87,5&nbsp;%
*Andel engelsktalende: 8,0&nbsp;%
*Gjennomsnittslønn per husholdning i CAD: 55&nbsp;458&nbsp;$ 
*Kilde : [http://www.stat.gouv.qc.ca Institut de la statistique du Québec] *

## Referanser


## Eksterne lenker
*
10. serierunde i Tippeligaen 2007

**10. serierunde i Tippeligaen 2007** startet lørdag 16. juni med Lyn mot Brann. Runden fortsatte med fem kamper søndag 17. juni, fire kamper klokken 18:00 og én kamp 20:00. Runden avsluttet mandag 18. juni klokken 19:00 med Odd Grenland mot Rosenborg.

## Kampfakta

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Kaliumhydroksid

**Kaliumhydroksid** også kjent som kaustisk pottaske og kalilut, er en sterk base som består av ionene K<sup>+</sup> og OH<sup>-</sup>. 

## Anvendelse
Kaliumhydroksid er en fast ioneforbindelse (et salt) som er bygd opp av K+-ioner og OH--ioner. Når stoffet løses i vann, frigis ionene. 

Vannløsningen av kaliumhydroksid kalles kalilut og er en sterkt basisk løsning.

Ved å blande kaliumhydroksid, aluminium og vann dannes gassen hydrogen.

Kaliumhydroksid brukes i alkaliske batterier som elektrolytt, den lagres inni et brunsteinelement som fungerer som svamp. Kaliumhydroksid kan også brukes som en katalysator under produksjon av biodiesel.

Kaliumhydroksid ble i eldre tid fremstilt ved å helle mykt vann i hardtre-aske i en beholder med liten åpning i eller nær bunn (for eksempel en tønne med hull nederst på siden) og filtrere det slik at kun væske kom ut av beholderen. Kaliumhydroksid ble stort sett benyttet til å lage såpe på den tiden. Såpe lagd med kaliumhydroksid er mykere enn såpe lagd med natriumhydroksid.

Ved bakteriell vaginose kan utfloden reagere med 10% KOH og utskille aminer og fettsyrer med fiskelukt.

## Kilder
*
Yannick Noah

**Yannick Noah** (født 18. mai 1960 i Sedan i Frankrike) er en tidligere profesjonell tennisspiller, som etter tenniskarrieren har satset som sanger. 

Noah vant i løpet av sin tenniskarriere  23 single- og 16 dubbleturneringer. Han var som best ranket som nummer tre (1986) som singlespiller. Han vant to Grand Slam-titler, en i double og en i single. I 1983 beseiret han Mats Wilander med 6-2, 7-5, 7-6 i finalen i French Open og året etter vant han doubletittelen sammen med landsmannen Henri Leconte. 

Noah deltok også på det franske Davis Cup-laget i 1978-85 og 1988-90. Han spilte 61 Davis Cup-kamper hvorav han vant 39.  

## Grand Slam titler
*  **[[French Open]]:** 
** Single herrer 1983 (han beseiret Mats Wilander med 6-2, 7-5, 7-6 i finalen)
** Double herrer 1984 (sammen med Henri Leconte)

## Diskografi
; Album: 
* 1991 : *Black & What !*
* 1993 : *Urban Tribu*
* 1998 : *Zam Zam*
* 2000 : *Yannick Noah*
* 2003 : *Pokhara*
* 2005 : *Métisse*
* 2006 : *Charango*
* 2010 : *Frontières*
* 2012 : *Hommage*
* 2014 : *Combats ordinaires*
* 2019 : *Bonheur Indigo*

## Referanser


## Eksterne lenker
* 
* 
* 
* 
*
Trykksverte

**Trykksverte** er en vanligvis nokså pastos farge som brukes ved fremstilling av trykte media, enten det dreier seg om blader og aviser eller kunstneriske verker. «Sverte» stammer fra tidligere tiders trykkemetoder, selv om det kan dreie seg om andre trykkfarger enn svart.

Påføringsmåten varierer fra dyptrykk til offset etter hva som skal fremstilles.

For tradisjonell trykking er det vanligste fargesystemet CMYK (*Cyan, Magenta, Yellow, Black*). Mange datautskriftsmetoder omfatter i dag  enten pulver eller blekk.

## Noter
Pisa+

**Pisa+** er et norsk prosjekt som har som mål å forfølge problematiske norske funn i den internasjonale PISA-undersøkelsen. PISA-undersøkelsens hovedmål har vært å fokusere og sammenligne kunnskaper og ferdigheter hos elever i mange land ut ifra muligheter innen livslang læring.

## Eksterne lenker
*
French Open 1983

**French Open 1983** ble spilt mellom 23. mai og 5. juni på Roland Garros-stadion i Paris. French Open er en Grand Slam-turnering i tennis på grus. Yannick Noah vant singleturneringen for herrer og Chris Evert-Lloyd vant singleturneringen for damer. Doubletittelen i herreturneringen ble vunnet av det svenske paret Anders Järryd og Hans Simonsson og damedoublen av Rosalyn Fairbank og Candy Reynolds. Barbara Jordan vant mixeddoublen sammen med Eliot Teltscher. 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Pastos

**Pastos** er en teknikk som brukes i malerkunsten. Teknikken består i at malingen legges tykt på lerret eller annet underlag. Effekten med relieffer av fordelt maling som da oppstår kalles for impasto. Denne effekten kan oppnåes både med akryl-, olje- og gouachemaling.

Fra tuben er de fleste kunstnerfarger pastose, med konsistens om lag som tannkrem. Enkelte farger kan ikke brukes uten å tilsettes fyllmiddel. Sluttresultatet blir at verket får en impasto-strukturert overflate etter størkning.

Påføring av maling i denne teknikken blir ofte utført *[[alla prima]]* (i en vending fra start til ferdig), men kan kombineres med andre måter å male på.

## Kilder
* Martin, Frances Judy: *Longman Dictionary of Art*, Harlow, Essex, s. 148. (ISBN 0-582-89229-5)
Hauge (Sokndal)

**Hauge** (lokalt kalt «Haua») er et tettsted og administrasjonssenteret i Sokndal kommune i Rogaland. Tettstedet har  innbyggere per 1. januar . Sogndalstrand, som fram til 1944 var et ladested, blir regnet som en del av Hauge i Dalane. Lakseelva Sokno renner gjennom bygden, som ligger ved fylkesvei 44 mellom Egersund og Flekkefjord.

I sentrum ligger Sokndal kirke, som er en korskirke; den ble bygget i 1803. Like ved sentrum ligger Ruggesteinen, en 70 tonn stor steinblokk som kan beveges av en person. Den ble fredet i 1923. Titania hadde uttak av ilmenitt på Sandbekk like nordøst for Hauge fra 1902, men bruddet ble nedlagt 31. mars 1965 og produksjonen flyttet til Tellnes, om lag 10&nbsp;km lenger øst, på fjellet over Jøssingfjord.

## Referanser


## Eksterne lenker
* Sokndal kommunes hjemmeside
* Hauge i Dalane - Store norske leksikon  
* Visit Sokndal - turistinformasjon
* Sokndal kirke - Visit Norway
Lineær funksjon

En funksjon av én variabel *f(x)* sies å være **lineær** dersom den grafisk framstiller en rett linje.  Det generelle uttrykket for slike funksjoner er  *f(x) = ax + b*, og eksempler er vist i figuren til høyre.  Koeffisienten *a* kalles *stigningstall*, mens *b* kalles *konstantledd* som er der linjen vil krysse y-aksen. I en proporsjonal funksjon er konstantleddet lik 0.

I høyere matematikk regnes ikke dette som en lineær transformasjon, men derimot et eksempel på en affin transformasjon. 

## Nyttige formler
Stigningstallet for en rettlinjet funksjon kan bestemmes fra to punkt på kurva

a=\frac{y_2-y_1}{x_2-x_1}

## Praktiske eksempler
Det koster 250 kroner for medlemskap i en CD-klubb og 79,50 per cd. Funksjon for hvor mye det koster for *x* cd-er: *f(x) = 79,50x + 250*

En tv koster 5000 kroner. Samtidig må man betale 2000 kroner i året i avgifter. Funksjonen for hvor mye det koster å se på denne tv-en i *x* år: *g(x) = 2000x + 5000*

## Eksterne lenker
*  Linear Functions on Id Mind – Engelsk
Alla prima

**Alla prima** er en malemåte der en gjør et kunstverk (maleri, vanligvis med oljefarger) ferdig i en vending, mens fargene ikke er stivnet.

Alla primamaleriet ble dyrket spesielt av impresjonistene som var opptatt av å fange øyeblikket med stemning, farger og lysforhold. Motsetningen er i studiomaleriet, som tar lang tid og flere lag med farger.

## Referanser
Candy Reynolds

**Candy Reynolds** (født 24. mars 1955) er en tidligere profesjonell kvinnelig amerikansk tennisspiller.

Reynolds gjorde seg mest gjeldende i doubletennis, der hun vant French Open i 1983. Som best var hun ranket som nr. 24 på verdensstatistikken i double (i 1986). Som singlespiller var den høyeste rankingen en 50.-plass (i 1983). 

Hennes beste singleprestasjon i en Grand Slam-turnering gjorde hun under Australian Open i 1980, der hun ble slått ut i kvartfinalen.

## Grand Slam-titler
*  **[[French Open]]:**
** Double damer 1983 (sammen med Rosalyn Fairbank)

## Referanser


## Eksterne lenker
*
Led Zeppelin III

***Led Zeppelin III*** er det tredje studioalbumet av den engelske rockegruppa Led Zeppelin og ble først utgitt 5. oktober 1970. Mange sanger til albumet ble komponert i hytta Bron-yr-Aur i Gwynedd, Snowdonia nasjonalpark nær markedsbyen Machynlleth, Powys fylke, Wales, Storbritannia. Steinhuset fra 1700-tallet hadde verken innlagt vann eller strøm. Robert Plant (vokal) og Jimmy Page (gitar) brukte den omkringliggende naturen som ytterligere inspirasjon til andre sanger komponert til studioalbumet Physical Graffiti (1975). Hytta Bron-yr-Aur ble brukt som feriehus av Robert Plants familie på 1950-tallet.

I motsetning til de to første utgivelsene til Led Zeppelin, bærer dette albumet et mye større preg av akustisk folkemusikk, i tillegg til rocken. Videre har flere sanger på albumet også en innflytelse som stammer fra keltisk musikk. Tekstene til Immigrant Song inkluderer også det norrøne etterlivet-konseptet Valhall. Dessuten hinter Immigrant Song til Island gjennom teksten – dvs. «the land of the ice and snow». Dette er gitt at bandet tidligere har opptrådt live i Reykjavík på Island.

## Sporliste
#«Immigrant Song» (Page/Plant) – 2:25
#«Friends» (Page/Plant) – 3:54
#«Celebration Day» (Jones/Page/Plant) – 3:29
#«Since I've Been Loving You» (Jones/Page/Plant) – 7:23
#«Out on the Tiles» – (Bonham/Page/Plant) – 4:08
#«Gallows Pole» (Trad., arr.: Page/Plant) – 4:58
#«Tangerine» (Page) – 3:12
#«That's the Way» (Page/Plant) – 5:39
#«Bron-Y-Aur Stomp» (Jones/Page/Plant) – 4:18
#«Hats Off to (Roy) Harper» (Trad.) – 3:42

## Personell
* Robert Plant&nbsp;– vokal, munnspill
* Jimmy Page&nbsp;– akustisk gitar, elektrisk gitar, bass, pedal steelgitar, banjo, bakgrunnsvokal
* John Paul Jones&nbsp;– bass, orgel, synthesizer, mandolin, bakgrunnsvokal
* John Bonham&nbsp;– trommer, perkusjon, bakgrunnsvokal

## Litteratur
*

## Referanser


## Eksterne lenker
*
Danmarks Meteorologiske Institut

**Danmarks Meteorologiske Institut** (**DMI**) er et institutt under Energi-, Forsynings- og Klimaministeriet i Danmark, som ivaretar de meteorologiske samfunnsoppgaver i Danmark, herunder også landets omliggende farvann og luftrom. Institusjonen ble etablert i 1872.
 
Institusjonen oppgaver er mange og omfatter bl.a.:
*prognose- og varslingstjeneste, herunder utsendelse av værvarsel 
*overvåkning av vær og klima, herunder utsendelse av værvarsel og miljømessige forhold i atmosfæren
*innsamling og bearbeidning av meteorologiske, klimatologiske og oseanografiske målinger og av beslektede geofysiske parametre 
*overvåkning og utforskning av drivhuseffekten og stratosfærens ozonbalanse
*DMI har en issentral i Narsarsuaq, som ivaretar isobservasjons- og ismeldetjeneste for de grønlandske farvann. 
*DMI ivaretar den meteorologiske betjening av den sivile luftfart i Danmark, bl.a. basert på normer og forskrifter fra FNs organisasjon for sivil luftfart. Man foretar ennvidere meteorologisk briefing av piloter og av værobservasjon på visse flyplasser. Flyværobservasjonstjenesten ble etablert i 1926 
*det danske forsvaret får meteorologiske informasjon til bruk for militære operasjoner. Denne tjenesten ble etablert i 1956
*Dansk Klimacenter, som ble etablert i 1998, utfører grunnleggende forskning og undersøkelser av regionale og globale klimaendringer og deres mulige konsekvenser  

Instituttet deltar i Danmarks stormflodsberedskap og det landsdekkende atomberedskab og samarbeider med andre myndigheter innenfor miljø- og forurensningsområder.

Sammen med andre forsknings- og undervisningsinstitusjoner samt med deltakelse av private firmaer, deltar DMI i utvikling og drift av Ørsted-satellitten, som foretar målinger av Jordens magnetfelt. 

DMI bruker både NOAA-satellittene og Meteosat-satellittene (fra EUMETSAT).
DMI har radarstasjoner over hele Danmark (ekskl. Grønland og Færøyene) til måling av nedbør.

## Eksterne lenker
* DMIs hjemmeside
Rosalyn Fairbank

**Rosalyn Fairbank** (født 2. november 1960 i Durban i Sør-Afrika) er en tidligere profesjonell tennisspiller.

## Grand Slam titler
*  **[[French Open]]:**
** Double damer 1981 (sammen med Tanya Harford)
** Double damer 1983 (sammen med Candy Reynolds)

## Referanser

## Eksterne lenker
*
Tanum-Norli

**Tanum-Norli** var et norsk forlag.  Det ble opprettet i 1976 ved en sammenslåing av forlagsdelen i de to *forlagsbokhandlerfirmaene* Johan Grundt Tanums forlag, som var stiftet i 1933, og Olaf Norlis forlag, som var stiftet i 1890 av Olaf Norli.

Johan Grundt Tanum, som eide Tanum bokhandel og Johan Grundt Tanum Forlag, kjøpte Olaf Norlis Forlag da det var til salgs i 1959 og gjorde det om til et aksjeselskap. Aksjene ble overdratt til Tanums forlag i løpet av ti år. Så står det: 
:*I denne perioden var navnet på firmaet «De samarbeidende forlag Johan Grundt Tanum Forlag og Olaf Norlis Forlag». Senere, etter at sammenslutningen var et faktum, var Tanum-Norli i første omgang et naturlig navn

Forlaget ble overtatt av [[Aschehoug]] i [[1982]]; Aschehoug ga forlaget det nye navnet *Tano Aschehoug'' inntil det i 2000 ble fusjonert med den rest av Universitetsforlaget som Aschehoug hadde overtatt.

## Personer
### Forlagssjefer i TANO
* 1985–1993: Tove Kolle
* 1993–1995: Astrid de Vibe
* 1995–1999: Laila Stange

## Referanser


## Eksterne lenker
* Tano Aschehoug i Store norske leksikon
Zimbabwes herrelandslag i fotball

**Zimbabwes herrelandslag i fotball**, med kallenavnet *The Warriors*, er det nasjonale fotballaget i Zimbabwe, og dette landslaget blir administrert av Zimbabwe Football Association. Det zimbabwiske fotballforbundet ble stiftet i 1965, og ble medlem av FIFA samme år. Landet har også vært medlem av Confédération africaine de football, (**CAF**), siden 1980.

Landet har aldri kvalifisert seg for VM. Landet kvalifiserte seg for første gang til Afrikamesterskapet i fotball i 2004.

## Nåværende tropp
Zimbabwes tropp til Afrikamesterskapet 2017 14. januar til 5. februar 2017.

### Andre spillere
Spillere som nylig har vært med i landslagstroppen.

## Kjente spillere
* Bruce Grobbelaar
* Benjani Mwaruwari
* Peter Ndlovu

## Eksterne lenker
* Offisielle nettsider
* FIFA.com – Zimbabwes profil
Chamillionaire

**Hakeem Seriki** (født 28. november 1979 i Washinton D.C.) er en amerikansk gangster-rapper. Da han var 4 år, flyttet familien til Houston, Texas. Han er grunnlegger og medlem av rap-gruppen Chamillitary og er bedre kjent under artistnavnet **Chamillionaire**.

Han er nok mest kjent for Ridin' med Krayzie Bone. I 2007 vant Chamillionaire og Krayzie Bone en Grammy Award for **Best Rap Performance by a Duo or Group** for Ridin'. Han har en yngre bror, Rasaq, som også er rapper og medlem av Chamillitary. Chamillionaire har også vunnet prisen for "Best Selling Ringtone Rapper". Musikken handler ofte om politi, mishandling, sex, gjeng, vold og dop. Chamillitary er den gruppa som fortsatt bruker tekster om gateliv i ghettoene, musikken er basert på gangster-rap slik den var mot slutten av 90-tallet. Chamillionaire bruker ofte mixtape. Han bruker dem til å promotere seg selv. Chamillionaire betaler alle sine mixtape selv, og gir dem gratis ut til fansen. Chamillionaire publiserte nylig mixtapen Ammunition. 

Chamillionaire sin label er chamillitary, denne har han selv opprettet. Før dette var han i Universal Records. Universal Records ville skrive sangene for ham, og bestemte hvor mye han skulle tjene på hvert album. Så han opprettet sitt eget (chamillitary) og kuttet ut "mellommannen" Nå gir han alt rett til fansen, og sier at det har vært en suksess. Men innrømmer at han mest sannsynlig vil utgi albumet Venom, med en større produsent.

Det hele begynte i tenårene da Chamillionaire, Rasaq(chamillionaires bror), Paul Wall, Mike Jones og z-ro startet C.C.C (color Changin Clicker's)
Chamillionaire har aldri vært i konflikt med loven. Han verken drikker, røyker eller doper seg, selv om mange av sangene handler om disse temaene. 

Chamillionaire er den 18. rikeste rapperen og tjente over 11 millioner dollar i 2006.

Chamillionaire har utgitt ut to solo-album, *The Sound Of Revenge* som kom ut i 2005 og *Ultimate Victory* som kom ut 18. september 2007 i USA. *Ultimate Victory* har tre singler, Hip Hop Police, Evening News og The Bill Collecta. Hip Hop Police er i likhet med Ridin' en sang som handler om rappernes forhold til politiet og har med Slick Rick som gjesteartist. 

Chamillionaire planlegger å gi ut albumet "Venom" i 2013. Singelen "Creepin (Solo)" med Ludacris er allerede en stor suksess og forventningene er store til Hakeem Serikis nye plate.

Chamillionaire har også gitt ut mange gode mixtapes. Mixtape Messiah ble gitt ut i 2004 og i 2008 har han gitt ut Mixtape Messiah 4, 5 og 6. Mixtape Messiah 7 som også var den siste ble gitt ut i slutten av 2009. 

## Diskografi
* 2005 *The Sound Of Revenge*
* 2007 *Ultimate Victory*

## Referanser


## Eksterne lenker
* 
* 
* 
*
Jonas Björkman

**Jonas Björkman** (født 23. mars 1972 i Alvesta, Kronobergs län) er en profesjonell svensk tennisspiller.

Björkman ble profesjonell i 1991 og han har vunnet 6 single og 50 doubleturneringer. Han var nummer fire (1997) på rankingen som singlespiller og i både 2001 og 2005 var han ranket som verdens beste doublespiller.

Björkman har vunnet Grand Slam-titler i alle fire Grand Slam-turneringene. I single har han som best kommet til semifinale; i US Open (1997) og i Wimbledon (2006).

Björkman har vunnet Davis Cup i  1994, 1997 och 1998.

## Grand Slam-titler
*  **[[Australian Open]]:**
** Double herrer: 1998 (sammen med Jacco Eltingh)
** Double herrer: 1999 (sammen med Patrick Rafter)
** Double herrer: 2001 (sammen med Todd Woodbridge)
*  **[[Wimbledon (tennis)|Wimbledon]]:**
** Double herrer: 2002 (sammen med Todd Woodbridge) 
** Double herrer: 2003 (sammen med Todd Woodbridge)
** Double herrer: 2004 (sammen med Todd Woodbridge)
*  **[[US Open (tennis)|US Open]]:**
** Double herrer: 2003 (sammen med Todd Woodbridge)
*  **[[French Open]]:**
** Double herrer: 2005 (sammen med Max Mirnyi)
** Double herrer: 2006 (sammen med Max Mirnyi)

## Referanser


## Eksterne lenker
* 
*
Chamillitary

**Chamillitary** (også kjent som **The Color Changin' Click** eller **C.C.C.**) er en rapgruppe fra Houston, startet av Hakeem Temidayo «Chamillionaire» Seriki i 1998.  

Stilen til C.C.C. er thug/gangsta rap. 

Det er noe uklarhet omkring besetningen, men gruppa besto opprinnelig av Chamillionaire, hans yngre bror Rasaq, Paul Wall, Mike Jones og Yung Ro. 

Chamillitary ga ut to album, men også svært mange mixtapes, før gruppa ble oppløst i 2005. Bare i 2003 kom det ut hele åtte mixtapes. 

## Medlemmer

* Chamillionaire (Hakeem Temidayo Seriki)
* Rasaq Seriki
* 50/50 Twin (Roderick Russaw Brown)

### Tidligere

* Paul Wall
* Lew Hawk (Lewis Kinoshi), død 2019
* Yung Ro (Russell Scott Bradshaw)

## Diskografi

### Album

* 2003: *Mu Shu Academy Vol. 1* (Child Support Records) 
* 2005: *Chamillitary* (Chamillitary Entertainment) 

### Mixtapes, bootlegs
* 2000: *Homestead 2 Da 44* 
* 2001: *Ace Ventura* 
* 2001: *Bobby Booshay* – CD, mixtape 
* 2001: *Starvin Marvin* – CDr, mixtape 
* 2002: *Bobby Booshay 2 – The Rematch* (Mix Tape Ghostbusters Inc.) 
* 2003: *Homer Pimpson* – CDr, mixtape 
* 2003: *K-Mart Blue Light Special* – CDr, mixtape 
* 2003: *Cleveland Bootleggaz Special* – CDr, mixtape 
* 2003: *Get Ya Mind Correct* 
* 2003: *The Army* – dbl-CDr, mixtape (Push Recordz) 
* 2003: *Superbowl XXXVII* – CDr, mixtape (Betta Duck Records) 
* 2003: *Deuce Bigalow* – CDr, mixtape 
* 2004: *Controversy Sells* 
* 2005: *Tippin' Down 2005* 
* 2005: *Homer Pimpson 2*

## Referanser


## Eksterne lenker
*
New Shoes

**«New Shoes»** er en sang av den skotske artisten Paolo Nutini. Låta er den fjerde singelen fra debutalbumet hans; These Streets. I USA er denne låta albumets tittellåt. Låta har så langt nådd plass nummer 99 på US Pop 100 chart, nummer 24 på US Billboard Hot Adult Top 40 chart og plass nummer 5 på britiske hitlister.

## Eksterne lenker
* Musikkvideoen til «New Shoes» på YouTube
Hans Simonsson

**Hans Simonsson** (født 1. mai 1962 i Färgaryd i Halland) er en tidligere profesjonell svensk tennisspiller.

Simonsson vant i løpet av sin tenniskarriere 12 turneringer, alle i double. Han var som best nummer 42 (1982) på rankingen som singlespiller og nummer ti i double (1984). Han vant en Grand Slam-turnering i double; French Open i 1983, sammen med Anders Järryd. De beseiret Mark Edmondson/Sherwood Stewart med 7-6, 6-4, 6-2 i finalen.

Simonsson deltok også på det svenske Davis Cup-laget 1980–83, han spilte totalt ni kamper, alle i double, hvorav han vant seks.

## Grand Slam titler
*  **[[French Open]]:**
** Double 1983 (sammen med Anders Järryd)

## Referanser


## Eksterne lenker
*
Marxistisch-Leninistische Partei Deutschlands

**Marxistisch-Leninistische Partei Deutschlands** (MLPD, norsk: Tysklands Marxist-Leninistiske Parti) er et tysk maoistisk politisk parti som ble grunnlagt i Bochum i Vest-Tyskland den 20. juli 1982. Partiet er i dag den største av smågruppene til venstre for Die Linke, og hadde sitt opphav i *Kommunistischer Arbeiterbund Deutschlands* (Tysklands Kommunistiske Arbeiderforbund) som var grunnlagt i 1972.

Politisk står MLPD på en anti-revisjonistisk plattform og anser mesteparten av reformene som fant sted i Øst-Europa etter 1956 som brudd med sosialistiske prinsipper. Partiet tilhører også den retningen innenfor maoismen som mener at Kina i dag har blitt et kapitalistisk land. MLPD har også lagt stor vekt på samarbeid med andre partier internasjonalt, og hadde blant annet god kontakt med Arbeidernes Kommunistparti i Norge. Sammenlignet med tilsvarende partier i andre land har MLPD bare i liten grad endret sitt politiske grunnlag i løpet av de siste 10-15 årene.

De senere årene har MLPD enkelte steder i Tyskland vært en pådriver for protestene mot velferdsreformene kjent som Hartz-konseptet, noe som har gitt dem en viss økt oppslutning. Ved valget i 2005 fikk partiet kun 0,1% oppslutning, noe som imidlertid representerte en tidobling av oppslutningen. Valgsamarbeidet *Alternativ Unabhängig Fortschrittlich*, der MLPD er den viktigste organiserte kraften, har de siste årene oppnådd representasjon i kommunestyrene i Gelsenkirchen, Eisenach, Esslingen, Albstadt, Mülheim an der Ruhr, Solingen, Essen, Leverkusen og Kassel.

MLPD er blant partiene som åpent overvåkes av etterretningstjenesten Bundesamt für Verfassungsschutz, som i 2012 anslo medlemstallet til å ligge rundt 2300. Partiet gir ut ukeavisa *Rote Fahne* i omkring 7 500 eksemplarer. Ungdomsorganisasjonen til MLDP heter *Rebell*. Partiformann er Stefan Engel.

## Referanser


## Eksterne lenker
* 
*
Vesteraalens

**Vesteraalens**, tidligere **Vesterålens Hermetikkfabrikk**, er en norsk sjømatprodusent. Fabrikken ble etablert på Sortland i Nordland 19. april 1912 og er særlig kjent for Vesteraalens Fiskeboller.

Fabrikken har hatt flere eiere siden starten, men er i dag eid av holdingselskapet Vesteraalens AS. I 1917 produserte Vesteraalens Hermetikkfabrikk proviant til Roald Amundsens ekspedisjon gjennom Nordøstpassasjen 1918–1920. Blant de viktigste hendelser i fabrikkens historie var brannen natt til 13. desember 1991, som medførte produksjonsstans i 15 måneder. Daværende eier Norway Foods ønsket å flytte fiskemat-produksjonen permanent til Sverige, men fikk ikke tillatelse. Lokale eiere kjøpte fabrikken, og produksjonen på Sortland startet opp igjen 19. mars 1993.

## Den ikoniske boksen

Den ikoniske grønnfargede fiskebolleboksen har vært selskapets flaggskip siden 1912.

## Litteratur
*Alf Oxem: *Krigen om Hermetikken* (hefte). Vestral kunstforlag, Sortland 1994. ISBN 82-993383-01

## Eksterne lenker
*
Ibsenhuset

:*Denne artikkelen handler om Ibsenhuset i Skien. For Ibsenhuset ved Grimstad museum, se [[Ibsen-museet i Grimstad]].*

**Ibsenhuset** som ble innviet i 1973 ligger sentralt i Skien, Telemark. Da det ble åpnet den 7. september var det som landets mest moderne kulturhus på den tiden. Huset har åtte saler, noe som gir rom for et bredt kulturtilbud. Ibsenhuset har fått navn etter Skiens store sønn, forfatteren Henrik Ibsen.

## Om byggingen
Ideen om å bygge et nytt samfunnshus i  Skien ble tatt opp av byens fagbevegelse straks etter andre verdenskrig. Fagbevegelsen opprettet *Arbeidernes Økonomiske Fellesorganisasjon* (AØF) som skulle stå for finansieringen. På slutten av 1963 godkjente bygningsrådet byggemeldingen for Samfunnshuset.  I 1966 innbød følgende institusjoner til arkitektkonkurranse om et all-aktivitetshus – Ibsenhuset – i Skien: *AØF*,  *Ibsenfondet*, *Skien Invisteringslag* , *Ibsenforbundet*, og Skien kommune. Konkurransen ble avgjort i 1967 og Prosjekteringen tok til høsten 1968. Byggearbeidet startet i april 1971 og huset sto ferdig den 15. august 1973 og ble åpnet den 7. september.

## Eksterne lenker
* Ibsenhuset 
* Skien kommune om byggingen
* Kulturnett om huset
Charles-François Daubigny

**Charles-François Daubigny** (født 15. februar 1817, død 19. februar 1878) var en fransk maler og grafiker. Han blir assosiert med Barbizon-skolen og er en av forløperne til impresjonistene.

Daubigny var født inn i en familie av kunstnere, og fikk maleropplæring av sin far Edmond François Daubigny og onkelen, miniatyrmaleren Pierre Daubigny.

Han startet som tradisjonell maler, men endret malemåte da han slo seg ned i Barbizon og startet med friluftsmaleri. Han møtte også Camille Corot i 1852, i Optevoz ved elven Isère.  En annen viktig innflytelse var fra Gustave Courbet. Ellers hadde han sin egen husbåt, *Botin*, som han hadde fått innredet til atelier og reiste rundt på de franske elvene og kanalene med.
 
Han besøkte England i 1866 og ble der til han og Claude Monet måtte dra via Nederland, på grunn av den fransk-prøyssiske krigen i 1870. Vel tilbake i Auvers møtte han en annen av de senere impresjonistene, Paul Cézanne. Det er antatt at den eldre kunstneren har påvirket disse mer enn motsatt.

Kunstmuseet Louvre i Paris har to relativt store landskapsbilder av Daubigny, men ingen av de mindre fra tiden langs elvene, som i dag regnes for hans beste.

## Referanser


## Eksterne lenker
*
Krayzie Bone

**Anthony Henderson** (født 17. juni 1974), bedre kjent som **Krayzie Bone**, er en amerikansk rapper.

Han er også kjent under andre artistnavn som **Leatha Face**, **Krayzie Jackson**, **Granddaddy of the Midwest**, **Mr. Lyrical**, **Silent Killer** og **Mr. Sawed Off**.
Krayzie Bone har vært med å vinne to Grammy Awards og er medlem i hiphop-gruppen Bone Thugs-n-Harmony. 

Krayzie Bone har utgitt flere soloalbum, og har jobbet med blant andre Fat Joe, Big Punisher, Ice Cube, Coolio, Swizz Beatz, Snoop Dogg, E-40, Cuban Link, Kelis, Mariah Carey og Chamillionaire.

## Diskografi
* 1999: *[[Thug Mentality 1999]]*
* 2001: *[[Thug On Da Line]]*
* 2004: **
* 2006: *[[Too Raw For Retail]]*
* 2007: *Thugline Boss*
* 2008: *[[The Fixtape, vol 1 - Smoke On This]]*
* 2009: *[[The Fixtape, vol 2 - Just One Mo' Hit]]*
* 2010: * [[The Fixtape, vol 3 - Lyrical Paraphernalia]] * 
* 2011: * The Fixtape, vol 4 - Under The Influence * 
* 2014: * Chasing The Devil *

## Referanser


## Eksterne lenker
* 
* 
*
Sebrasnegl

**Sebrasnegl** er en art snegler, trolig den eneste arten i slekten *Neritina* som lever i ferskvann.
Den er brun- og svartstripet.
Den er populær i akvaristikken, da den regnes for å være en effektiv algeeter.
Den foretrekker en temperatur på mellom 22 og 26 grader, og blir opptil 2,5 cm stor.
## Eksterne lenker
*
Bone Thugs-n-Harmony

**Bone Thugs-n-Harmony** er en amerikansk Grammy Award-vinnende hiphop-gruppe fra Cleveland i Ohio.
Gruppen er en av tidenes best-selgende hiphop-grupper, med over 45 millioner solgte album over hele verden. I 1997 vant de en Grammy Award for «Best Rap Performance by a Duo or Group» for sangen «Tha Crossroads».
I juli 2008 slapp gruppens femte medlem Flesh-n-Bone ut av fengsel, og Bizzy Bone returnerte til gruppen igjen, etter over seks års fravær.

Gruppen er spesielt kjent for å være de eneste artister som har jobbet med avdøde: 2Pac, The Notorious B.I.G., Eazy-E og Big Punisher. De har også jobbet med kjente artister som The Game, Will.I.Am, Mariah Carey, Mr. Capone-E, Fat Joe og mange flere.

## Medlemmer
* Krayzie Bone
* Layzie Bone
* Bizzy Bone
* Wish Bone
* Flesh-n-Bone

## Diskografi
* 1993: *[[Faces of Death]]*
* 1994: *[[Creepin on ah Come Up]]*
* 1995: *[[E. 1999 Eternal]]*
* 1997: *[[The Art of War (Bone Thugs-n-Harmony-album)|The Art of War]]*
* 1997: *[[The Collection, Vol. 1]]*
* 2000: *[[BTNHResurrection]]*
* 2000: *[[The Collection, Vol. 2]]*
* 2002: *[[Thug World Order]]*
* 2004: *[[Greatest Hits (Bone Thugs-n-Harmony-album)|Greatest Hits]]*
* 2005: *[[Bone-4-Life]]*
* 2006: *[[Thug Stories]]*
* 2007: *[[Strength & Loyalty]]*
* 2007: *[[T.H.U.G.S.]]*
* 2009: *[[The Book Of Thugs]]*
* 2009: *[[The Fixtape Vol. 3]]*
* 2010: *[[Uni5: The World's Enemy]]*
* 2016: *New Waves*

## Eksterne lenker
* 
* 
* 
*
Agnes Morton

**Agnes Morton** (1872–1952) var en britisk tennisspiller.

Morton spilte to damesinglefinaler i Wimbledon, 1908 og 1909, hun tapte begge. I 1908 for Charlotte Cooper Sterry med 4-6, 4-6 og i 1909 for Dora Boothby med 4-6, 6-4, 6-8. I 1914 vant hun damedoublen sammen med Elizabeth Ryan.

## Grand Slam-titler
*  **[[Wimbledon (tennis)|Wimbledon]]:**
** Double damer: 1914 (sammen med Elizabeth Ryan)

## Referanser


## Eksterne lenker
*